《送成都护戎韩舍人》
宋代·范祥

全蜀兵符重，霄宸注念劳。
临戎号人杰，分组得时髦。
军府威名号，斋坛世阀高。
历桥题驷马，扬旆启三刀。
矍铄前谋大，澄清此志豪。
忠臣希子贡，民颂继王褒。
腊市繁千盖，春江涨万艘。
浣溪云粉簿，公暇废援毫。

作者简介：（?—1060）宋邠州三水人，字晋公。登进士第。历通判镇戎军，知庆、汝、华州，提举陕西银铜坑冶铸钱。精于财计，尤熟解盐经营利弊。仁宗庆历四年，建议改革盐法。八年，为提点陕西路刑狱兼制置解盐，推行钞盐制度，年省数百万缗。皇祐五年，权领秦州事，兴役筑古渭寨，招致青唐诸羌反抗，兵败，降知唐州。嘉祐三年，复总领盐事。